***Τοποθέτηση Αντώνη Αντανασιώτη στο ΔΣ της 19-10-2020***

1. **Για την προσφυγή κατά της απόφασης «κλεισίματος» του Αρχείου του Πρωτοδικείου Αθήνας ορισμένες ημέρες της εβδομάδας**

«Το σοβαρό πρόβλημα που έχει προκύψει με το κλείσιμο για ορισμένες ημέρες της εβδομάδας του Αρχείου του Πρωτοδικείου της Αθήνας, αναδεικνύει με περίτρανο και δραματικό τρόπο τα τεράστια κενά των οργανικών θέσεων των δικαστικών υπαλλήλων, για τα οποία, όπως επανειλημμένα έχουμε επισημάνει, έχουν τεράστιες ευθύνες το υπουργείο Δικαιοσύνης και συνολικά η κυβέρνηση. Επομένως, ο Σύλλογός μας πρέπει να στραφεί κατά του πραγματικού υπαίτιου του προβλήματος και να απαιτήσει από την κυβέρνηση την επείγουσα και πλήρη κάλυψη αυτών των κενών, όπως και την άμεση βελτίωση της υλικοτεχνικής υποδομής των δικαστηρίων»